**SHPALLJE PËR VENDE VAKANTE NË SHËRBIMIN E MBROJTJES NGA ZJARRI DHE SHPËTIMI**

Në zbatim të:

* Ligjit Nr. 152, datë 21.12.2015 “Për Shërbimin e Mbrojtjes nga Zjarri dhe Shpëtimi”

dhe aktet nënligjore në zbatim të tij;

* VKM Nr.520, datë 25.07.2019;

Bashkia Elbasan bën shpalljen e proçedurës për pozicionet e lira:

1. **Shef parandalimi (1 pozicion)**
2. **Luftues në MZSH (2 pozicione)**
3. **Drejtues automjetesh zjarrfikëse dhe shpëtimi (1 pozicion)**

|  |
| --- |
| **Afati për dorëzimin e dokumentave është 10 (ditë) kalendarike nga dita e shpalljes: 18.08.2023**  |

|  |  |  |
| --- | --- | --- |
| **1.**  | **KUSHTET DHE KRITERET**  |  |

1. **Kandidati për pozicionin ʺLuftuesʺ duhet të plotësojë kriteret për pranimin në nivelin bazë të shërbimit vendor të MZSH-së, si më poshtë vijon:**
	1. Të jetë shtetas shqiptar;
	2. Të ketë zotësi të plotë për të vepruar;
	3. Të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar;
	4. Të mos jetë i përjashtuar nga shërbimi zjarrfikës, Policia e Shtetit apo nga institucionet e tjera të administratës publike;
	5. Të ketë mbaruar arsimin e mesëm;
	6. Të mos jetë i/e dënuar me vendim të formës së prerë për kryerjen e një vepre penale me dashje;
	7. Të mos ketë rekorde kriminale në organet e policisë dhe prokurorisë (vërtetim personaliteti nga organet e policisë dhe prokurorisë).
	8. Të jetë i/e moshës nën 30 (tridhjetë) vjeç;
	9. Të ketë përfunduar testimin fiziko-profesional dhe kursin përkatës pranë Akademisë së Sigurisë ose në qendra të trajnimit zjarrfikës;
	10. Të jetë me vendbanim sa më pranë stacionit të MZSH-së;
	11. Për gjininë mashkullore personi duhet të jetë me gjatësi jo më pak se 175 (njëqind e shtatëdhjetë e pesë) cm;
	12. Për gjininë femërore, personi duhet të jetë me gjatësi jo më pak se 165 (njëqind e gjashtëdhjetë e pesë) cm.
	13. Të jetë me peshë trupore që t’i përgjigjet raportit të gjatësisë;
	14. Të jetë i pajisur me dëshmi të aftësisë së drejtimit të automjetit të grupit “C”.
2. **Kandidati për pozicionin ʺDrejtues automjetesh zjarrfikëse dhe shpëtimiʺ duhet të plotësojë kriteret për pranimin në nivelin bazë të shërbimit vendor të MZSH-së, si në pikën 1 më sipër, si dhe kriteret e posaçme si më poshtë vijon:**
	1. Duhet të jetë i pajisur me leje drejtimi automjeti, grupi ʺDʺ, si dhe me leje drejtimi të veçantë, konform kërkesave të Kodit Rrugor.
	2. Kanë prioritet kandidatët që zotërojnë profesione si mekanik, shofer, hidraulik, marangoz, infermier, elektriçist, etj.
3. **Kandidati për pozicionin ʺShef parandalimiʺ duhet të plotësojë kriteret, si më poshtë vijon:**
	1. Të jetë shtetas shqiptar;
	2. Të ketë përfunduar arsimin e lartë policor, ushtarak, juridik ose inxhinieri, niveli minimal i diplomës “Bachelor”, në degët inxhinieri, juridik;
	3. Të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar;
	4. Të mos jetë i përjashtuar nga shërbimi zjarrfikës, i Policisë së Shtetit apo nga institucione të tjera të administratës publike;
	5. Të mos jetë i/e dënuar me vendim të forcës së prerë për kryerjen e një vepre penale.

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT** |

Aplikanti paraqet në njësinë e burimeve njerëzore dokumentacionin, si më poshtë vijon:

1. Formular aplikimi i cili tërhiqet pranë Shërbimit të Mbrojtjes nga Zjarri dhe Shpëtimi;
2. Fotokopje e kartës së identitetit;
3. Dokument zyrtar që vërteton përfundimin e arsimit të mesëm ose të lartë;
4. Fotokopje të dëshmisë së aftësisë së drejtimit të automjetit të tipit “C”;
5. Fotokopje të dëshmisë së aftësisë së drejtimit të automjetit të tipit “D” për pozicionin ʺDrejtues automjetesh zjarrfikëse dhe shpëtimiʺ;
6. Çertifikatë e gjendjes gjyqësore;
7. Çertifikatë familjare;
8. Vërtetim nga gjykata;
9. Vërtetim nga prokuroria;
10. Raport mjeko-ligjor;
11. Dokument i lëshuar nga institucionet shëndetësore që vërteton se nuk është përdorues i lëndëve narkotike.

***Dokumentet duhet të dorëzohen me postë apo drejtpërsëdrejti pranë Bashkisë Elbasan, brenda datës 18.08.2023***

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Në datën **23.08.2023,** Drejtoria e Administratës, Burimeve Njerëzore dhe Monitorimit të Performancës të Bashkise Elbasan, do të shpallë në faqen zyrtare të Agjencisë Kombëtare të Punësimit dhe Aftësive (portali “Shërbimi Kombëtar i Punësimit”), faqen zyrtare të bashkisë dhe në stendën e informimit të publikut, listën e kandidatëve që plotësojnë kushtet dhe kriteret e veçanta.

Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga drejtoria e burimeve njerëzore dhe shërbimeve mbështetëse, nëpërmjet adresës së tyre të e-mail-it, për shkaqet e moskualifikimit.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET KONKURIMI** |

Kandidatët do të vlerësohen në lidhje me njohuritë mbi:

1. Ligjin nr. 139/2015, datë 17.12.2015 *“Për vetëqeverisjen vendore”,* i ndryshuar;
2. Ligjin nr. 7961, datë 12.07.1995 “*Kodi i Punës i Republikës së Shqipërisë*” i ndryshuar;
3. Ligjin Nr. 152, datë 21.12.2015 “Për Shërbimin e Mbrojtjes nga Zjarri dhe Shpëtimin” dhe aktet nënligjore në zbatim të tij;
4. VKM Nr.520, datë 25.07.2019;
5. Rregulloren për Shërbimin e Mbrojtjes nga Zjarri dhe Shpëtimin.

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

**Verifikimi paraprak i kandidatit, në lidhje me Dokumentacionin e dorëzuar:**

1. Komisioni Përzgjedhës i përbërë nga struktura e MZSH-së në Bashkinë Elbasan dhe Sektori i Menaxhimit të Burimeve Njerëzore, shqyrton formularin e aplikimit, si dhe dokumentacionin e paraqitur nga aplikantët, për të verifikuar nëse ata plotësojnë kriteret e përgjithshme të përcaktuara në ligj dhe në rregullore.
2. Sektori i Menaxhimit të Burimeve Njerëzore të Bashkisë Elbasan kërkon informacion nga strukturat vendore të Policisë së Shtetit për personalitetin e aplikantëve, për rekorde të mundshme kriminale.
3. Në përfundim të proçesit të verifikimit hartohet lista emërore e aplikantëve që plotësojnë kriteret dhe çdo aplikant pajiset me një formular pranimi për testim, duke caktuar një numër kodik identifikimi, i cili vendoset në të gjithë formularët dhe dokumentacionin që përdoret deri në përfundim të proçesit të pranimit.
4. Aplikanti që rezulton se nuk plotëson kriteret e përcaktuara në ligj dhe rregullore nuk kualifikohet, Sektori i Menaxhimit të Burimeve Njerëzore në Bashkinë Elbasan njofton me shkrim aplikantin që nuk kualifikohet.
5. Aplikantët kanë të drejtën e ankimit te Kryetari i Bashkisë dhe pas mbarimit të afatit të ankimit mund t’i drejtohen gjykatës kompetente.

Në përfundim të proçesit të verifikimit, kandidatët, të cilët plotësojnë kriteret e
përcaktuara renditen në një listë sipas rendit alfabetik. Sektori i Menaxhimit të Burimeve Njerëzore në Bashkinë Elbasan publikon listën e kandidatëve që kualifikohen për të konkuruar, datën, vendin dhe orën e saktë ku do të zhvillohet testimi me shkrim, testimi i aftësive fizike, intervista e strukturuar me gojë dhe testimi psikologjik. Publikimi bëhet në faqen zyrtare të Agjencisë Kombëtare të Punësimit dhe Aftësive (portali “Shërbimi Kombëtar i Punësimit”), në faqen zyrtare të bashkisë, median e shkruar lokale dhe në ambientet e brendshme të saj.Për të marrë këtë informacion, kandidatët duhet të vizitojnë në mënyrë të vazhdueshme faqen zyrtare të Agjencisë Kombëtare të Punësimit dhe Aftësive (portali “Shërbimi Kombëtar i Punësimit”) dhe faqen zyrtare të Bashkisë Elbasan, duke filluar nga data­­­ **23.08.2023.**

Aplikanti që kualifikohet për të vazhduar proçesin e pranimit në shërbimin e MZSH-së u nënshtrohet fazave të konkurrimit, sipas rendit të mëposhtëm:

1. Testim me shkrim;
2. Testim i aftësive fizike;
3. Intervistë me gojë
4. Testimi psikologjik;
5. Verifikim përfundimtar i aplikantit.

**Në fazën e parë, kandidatët e kualifikuar do t’i nënshtrohen testimit me shkrim**, i cili hartohet nga sektori i Menaxhimit të Burimeve Njerëzore të Bashkisë Elbasan në bashkëpunim me drejtuesin e shërbimit të MZSH-së. Testimi me shkrim shërben për të vlerësuar nëse aplikanti zotëron njohuritë dhe aftësitë e nevojshme për kryerjen e detyrave të punonjësit të shërbimit të MZSH-së. Testi me shkrim administrohet dhe vlerësohet me pikë nga komisioni i testimit. Në përfundim të testit me shkrim, sektori i Menaxhimit të Burimeve Njerëzore publikon zyrtarisht listën e renditjes së rezultateve të testit. Për aplikantët për nivelin e mesëm drejtues, testi me shkrim, përmban edhe njohuri mbi legjislacionin, veçanërisht mbi atë të shërbimit zjarrfikës.

Rezultatet e testimit me shkrim dalin brenda së njëjtës ditë kur zhvillohet testimi. Aplikantët që kanë marrë 70% të pikëve të përcaktuara për testin me shkrim, njoftohen për të vazhduar proçesi e testimit të aftësive fizike. Rezultatet e testit me shkrim ruhen në dosjen aplikantit dhe përbëjnë 50% të rezultatit të përgjithshëm të tij.

Aplikantët që nuk arrijnë 7% të pikëve të nevojshme të testimit me shkrim kanë të drejtë të riaplikojnë për t’u pranuar në shërbimin e MZSH-së, me shpalljen e radhës së vendeve të lira.

**Në fazën e dytë, fituesit e fazës së parë do t’i nënshtrohen testimit të aftësive fizike**, që teston aftësitë psiko-motore të aplikantit, ku përfshihen shpejtësia, shkathtësia fizike, rezistenca, forca muskulare dhe koordinimi fizik, të domosdoshme për punën e punonjësit të shërbimit të MZSH-së.

Struktura e shërbimit vendor të MZSh-së duhet të sigurojë e të parapërgatisë kushtet për realizimin e testimit.

Testi i aftësive fizike vlerësohet sipas standartit të përcaktur në kohën e zhvillimit të testit.

Testi fizik përmban:

1. Vlerësimin e peshës dhe të gjatësisë trupore, testin e vrapimit dhe testin e përgjithshëm të muskujve;
2. Matjet fizike të gjatësisë dhe të peshës së aplikantit. Koefiçenti i masës trupore është tregues që jep raportin e peshës së njeriut në kg pjesëtuar me dyfishin e gjatësisë trupore të tij (në metra);
3. Testi i përgatitjes fizike përmban: kapërcimin e tarabolës, vrapim 2,400 metra dhe 300 metra, pompa për krahët (ulje-ngritje), si dhe ushtrime për muskujt e barkut (palosje).
4. Vlerësimi për çdo komponent, sipas moshës dhe gjinisë bëhet sipas normave të përcaktuara në rregulloren e Shërbimit të MZSH-së Elbasan.
5. Rregullat dhe kriteret për kalimin e testit të aftësive fizike.

Rregullat dhe kriteret për kalimin e testit të aftësive fizike janë si më poshtë vijon:

1. Aplikanti duhet të paraqitet në ditën e testimit me uniformë të rregullt sportive. Nuk janë të lejuara mjete, të cilat mund të krijojnë avantazhe gjatë testimit. Nuk lejohet gjithashtu, përveç rasteve kur specifikohet nga mjeku, veshja sportive, si: dorashka, rripa të trashë mesi, fashë elastike ose gjunjëza dhe varëse, të cilat mund të shkaktojnë dëmtim të individit gjatë testimit. Mjete elektronike, si: MP3 player, radio, telefona celularë apo bipera nuk janë të lejuara gjithashtu. Femrat duhet të heqin vathët gjatë zhvillimi të testimit, pasi kjo mund të shkaktojë dëmtim për ato.
2. Vendi i testimit duhet të jetë i sheshtë e të mos ketë pengesa (të çdo lloji) që mund të ndikojë negativiht në formën sportive të aplikantit që testohet. Vendi i testimit duhet të përfshijë:
* Vendndodhje që nuk krijon kërcënime fizike për të testuarit;
* Një zonë të vçantë, ku mund të lexohen udhëzimet e testit, të quajtur “zonë parapërgatitore”.
* Një sipërfaqe të butë, të sheshtë e të thatë për zhvillimin e disiplinave të pompave dhe palosjeve.
* Një sipërfaqe të sheshtë e të qëndrueshme për testimin e vrapimit dhe me pjerrësi deri në 3%.
1. Aplikanti duhet t’i kalojë të gjitha fazat e testimit fizik në rendin e kërkuar;
2. Pikët maksimale të përcaktuara për këtë test janë 100 (njëqind). Aplikantët që kanë marrë mbi 60% të pikëve maksimale vazhdojnë proçesin e testimit.
3. Pas përfundimit të testit, kandidatit i bëhet i ditur rezultati dhe, nëse ka kaluar, njoftohet për të vazhduar proçesin e testimit.

**Në fazën e tretë, fituesit e dy fazave të para do t’i nënshtrohen intervistës së strukturuar me gojë dhe testimit psikologjik.**

1. Qëllimet e intervistës me gojë dhe testimit psikologjik, janë për të vlerësuar kandidatët në lidhje me:
2. aftësitë e kandidatit pë të menduar, analizuar, komunikuar dhe për të marrë vendime, sipas nivelit për të cilin aplikon;
3. aftësitë e kandidatit për të reaguar në mënyrën e duhur në kushtet e një stresi minimal;
4. përshtatshmërinë e kandidatit për t’u bërë punonjës i shërbimit të MZSH-së.
5. Gjatë intervistës së strukturuar me gojë kandidatët do të vlerësohen në lidhje me aftësitë e kandidatit për të komunikuar qartë, për të shprehur ide dhe koncepte, si dhe për të analizuar e për të marrë vendime.
6. Vlerësimi i intervistës përbën 50% të rezultatit të përgjithshëm të kandidatit.

**Rezultati i përgjithshëm i aplikantit përcaktohet si shumatore e rezultatit të testit me shkrim 50% dhe rezultatit të intervistës me gojë 50%. Aplikantët renditen në listën përfundimtare sipas rezultateve të arritura. Kjo listë shpallet publikisht jo më vonë se të nesërmen e ditës së përfundimit të proçesit të intervistimit me gojë.**

Aplikanti skualifikohet në rastet e mëposhtme:

1. Nuk kalon testimin me shkrim;
2. Nuk kalon testin e aftësive fizike;
3. Nuk kalon testin psikologjik;
4. Ka deklaruar të dhëna të rreme apo ka paraqitur dokumente të falsifikuara;
5. Rezulton përdorues droge apo ka varësi nga alkooli.

|  |  |
| --- | --- |
| **1.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të proçesit të konkurrimit, sektori i Menaxhimit të Burimeve Njerëzore publikon në Ëebsite-in e Bashkisë Elbasan listen e rezultateve përfundimtare sipas rendit zbritës dhe fituesit që do të ndjekin proçedurat e mëtejshme për pranim në shërbimin e MZSH-së.

1. Kandidati i kualifikuar për pranim në shërbimin e MZSH-së i nënshtrohet testimi fiziko-profesional dhe kursit përkatës pranë Akademisë së Sigurisë ose në qendra të trajnimit zjarrfikës.
2. Me përfundimin e kursit të trajnimit dhe të testimit përkatës, kandidatit për punonjës i nivelit bazë të MZSH-së i jepet grada ‘Asistent zjarrfikës” dhe emërohet në detyrë me urdhër të drejtorit/shefit të shërbimit vendor të MZSH-së, ndërsa kandidatit për nivelin e mesëm i jepet grada “Inspektor zjarrfikës” dhe emërohet në detyrë nga drejtori i Përgjithshëm i MZSH-së, me propozimin e Kryetarit të Bashkisë

Për më tepër informacion për kushtet dhe mënyrën e zhvillimit të e konkurimit, të interesuarit mund të referohen në Ligjin Nr. 152, datë 21.12.2015 “Për Shërbimin e Mbrojtjes nga Zjarri dhe Shpëtimin” si VKM Nr.520, datë 25.07.2019.